ایران-دا یئنی نوع کرونا ویروس (کووید-19) اپیدمیاسی سببیندن هلاک اولان‌لارین سایی 16 نفر یوکسلیب.
آفتاب نیوز خبر سایتی نین یایدیغی معلوماتا گؤر، ایرانین ساوه شهرینده داها ایکی نفر کرونا ویروس اپیدمیاسی سببیندن حیاتینی ایتیریب.
ساوه شهری‌نین طب فاکولته سی‌نین باشقانی عباس نیکروش ساوه  شهریند 82 و 87 یاش‌لی ایکی شخصین کرونا ویروس اپیدمیاسی سببیندن حیاتینی ایتیردیگینی دئییب.
دیگر طرفدن ایران اویرنجیلر خبر آژانسی‌نین یایدیغی معلوماتدا البرز بیلیم یوردو-نون باشقان یاردیمجیسی سید حسین اینانلو البرز ایالتینده کرونا ویروسا یولوخان 3 نفردن بیری‌نین حیاتینی ایتیردیگینی بیلدیریلیب.
ایرانین رسمی "ایرنا" خبر آژانسینا موصاحیبه وئرن همدان طب فالوته سی نین باشقان معاوینی منوچهر کریمی دئییب: "همدان ایالتیند کرونا ویروسا یولوخان بیر شخص قئید آلینیب. ویروسا یولوخان‌لاردان بیری حیاتینی ایتیریب.
